Chinese skip kry sein in Indiese Oseaan | Maroela Media
Dit is egter nie duidelik of die nuutste verwikkeling verband hou met die vermiste vliegtuig nie. Volgens die Chinese nuusagentskap Xinhau het die sein 'n frekwensie van 37,5kHz per sekonde – identies aan die seine wat deur vlugopnemers uitgestuur word. Twee skepe met gevorderde toerusting wat die seine van die vlugopnemer moet hoor vorm deel van die soektog. Die batterye van die vlugopnemer hou net sowat 'n maand waarna die sein nie meer langer uitgestuur sal word nie.
Die vliegtuig met 239 mense aan boord het op 8 Maart spoorloos verdwyn. Die area van die soektog is 'n 217 000 vierkante kilometer-sone in die suidelike Indiese Oseaan sowat 1 700 km noordwes van Perth, Australië. Ondersoekers hoop dat die vlugopnemers lig sal werp oor hoekom vlug MH370 van sy vlugroete van Kulala Lumpur na Beijing, afgewyk het.
Net n klip in die bos.
Die vliegtuid se "Black Box" was reeds verwyder deur n sekere moontheid voordat dit in die see gestort het.